Sena Ntenda Zipati Zilicitikila Ncisubulo Kuzwa Kuli Leza?
Bwiinguzi bwamu Bbaibbele
Ibbaibbele taliyiisyi kuti Leza nguupa kuti ntenda zipati zilicitikila nzyotubona mazubaano kazicitika. Kubeteka kwa Leza kweelana ambokupandulwidwe mu Bbaibbele kuliindene kapati antenda zipati zilicitikila.
- Ibbaibbele lyaamba kuti: “
Muntu ulabona busyu buyo, pele Jehova ulabona moyo.”—1 Samuele 16:7.
- (2) Jehova ulalingula myoyo alimwi unyonyoona buyo aabo mbabona kuti mbaasizibi.—Matalikilo 18:23-32.
- (3) Leza usaanguna kucenjezya, kupa bantu baswiilila coolwe cakuti bafwutuke.
Kulubazu lumwi, ntenda zipati zilicitikila, zicitika buyo kakunyina kucenjezya, alimwi zilajaya naa kucisa bantu bali kabotu alimwi abasizibi. Munzila imwi, bantu bapa kuti ntenda eezyi zilicitikila ziindile kwiinda mukunyonyoona masena alimwi akuyaka maanda mumasena muvwula kucitika mizuzumo yanyika, kupaya kwamaanzi, alimwi akupya naa kutontola cakwiindilila.
bem_Latn swh_Latn bem_Latn nya_Latn ssw_Latn bem_Latn tum_Latn bem_Latn